SET ปิดเช้าบวก 12 จุด เก็งงบบจ.สดใส-มาตรการกระตุ้นศก.สหรัฐฯคืบ บ่ายเสี่ยงเจอขายทำกำไร
SET ปิดเช้าบวก 12 จุด เก็งงบบจ.สดใส-มาตรการกระตุ้นศก.สหรัฐฯคืบ บ่ายเสี่ยงเจอขายทำกำไร โดยดัชนีช่วงเช้าปิดที่ระดับ 1,528.24 จุด เพิ่มขึ้น 11.81 จุด หรือ 0.78% มูลค่าการซื้อขาย 5.26 หมื่นล้านบาท
9 ก.พ. 2564

สื่อข่าวรายงานว่า ดัชนีช่วงเช้าปิดที่ระดับ 1,528.24 จุด เพิ่มขึ้น 11.81 จุด หรือ 0.78% มูลค่าการซื้อขาย 5.26 หมื่นล้านบาท 
10 หุ้นดันดัชนีเช้านี้

ด้าน นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) เปิดเผยว่า ตลาดหุ้นไทยเช้านี้ปรับตัวขึ้นในทิศทางเดียวกับตลาดหุ้นภูมิภาคเอเชียเช้านี้เคลื่อนไหวในแดนบวก ภาพตลาดช่วงสั้นเป็นบวกจากความคืบหน้ามาตรการกระตุ้นเศรษฐกิจของสหรัฐฯที่น่าจะออกมาในไม่ช้านี้
ส่วนบ้านเรา ทิศทางผลประกอบการของบริษัทจดทะเบียน (บจ.) มีแนวโน้มดีขึ้นช่วยจำกัด Downside ของตลาด คาดว่านักวิเคราะห์ฯ จะทยอยปรับเพิ่มประมาณการหลังงบออกมาดีหลายกลุ่ม โดยเฉพาะงบไตรมาส 4/63 ของกลุ่มปิโตรเคมี แม้บางบริษัทฯงบฯออกมาไม่ดีนัก แต่มองว่าผ่านจุดแย่สุดไปแล้ว และไตรมาส 1/64 น่าจะดีขึ้นเกือบทุก Sector อย่างไรก็ดี ยังต้องติดตามการทยอยประกาศผลประกอบการต่อไป
สำหรับแนวโน้มการลงทุนในช่วงบ่ายนี้ นายกิจพณ กล่าวว่า ตลาดฯน่าจะยังเคลื่อนไหวในแดนบวกได้ แม้จะเผชิญแรงขายทำกำไรบ้างในหุ้นบางตัวที่ปรับขึ้นไปมากแล้วในช่วงก่อนหน้านี้ อย่างกลุ่มแบงก์ วันนี้เผชิญแรงขายทำกำไรหลังขึ้นไปหลายวัน
พร้อมให้แนวรับ 1,517 จุด ส่วนแนวต้าน 1,530 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK มูลค่าการซื้อขาย   2,890.51 ล้านบาท  ปิดที่ 146.50 บาท ลดลง  0.50 บาท
PTT   มูลค่าการซื้อขาย   2,876.67 ล้านบาท  ปิดที่  41.50 บาท เพิ่มขึ้น 1.25 บาท
BBL   มูลค่าการซื้อขาย   2,645.43 ล้านบาท  ปิดที่ 127.50 บาท ลดลง  2.00 บาท
GPSC  มูลค่าการซื้อขาย   2,327.10 ล้านบาท  ปิดที่  81.25 บาท เพิ่มขึ้น 4.00 บาท
EA    มูลค่าการซื้อขาย   1,311.07 ล้านบาท  ปิดที่  65.75 บาท เพิ่มขึ้น 1.50 บาท